**AVALUACIÓ ORDINÀRIA**

**Nota trimestral**

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

| **COMPETÈNCIES ESPECÍFIQUES MATÈRIA**  | **SELECCIÓ** |
| --- | --- |
| **Competència específica 1.** *Cercar i tractar informació que permeti interpretar el present i el passat, aplicant els procediments de la recerca històrica i geogràfica a partir de l’anàlisi crítica de dades procedents de fonts analògiques i digitals, per transformar-ho en coneixement i comunicar-ho a través de diferents formats.* | **X** |
| **Competència específica 2.** *Indagar i argumentar a partir de problemes socials rellevants, locals i globals, per desenvolupar un pensament crític i respectuós amb les diferències, que contribueixi a la construcció de la identitat individual i col·lectiva i a la consecució d’un present i un futur més just i inclusiu.* | **X** |
| **Competència específica 3.** *Interpretar els canvis i les continuïtats dels processos històrics, mitjançant la realització de projectes d’investigació i l’ús de fonts primàries i secundàries, per interpretar els problemes del món actual i fer propostes a favor de la pau, el benestar i el desenvolupament sostenible.* | **X** |
| **Competència específica 4.** *Descobrir i analitzar els elements i dinàmiques que configuren el territori, mitjançant l’estudi de casos i problemàtiques geogràfiques, per valorar els diferents paisatges i proposar alternatives de gestió territorial, amb criteris de sostenibilitat i justícia social.* |  |
| **Competència específica 5.** *Analitzar de forma crítica els mecanismes que han regulat la vida de les societats al llarg de la història fins a l’actualitat i la construcció dels sistemes democràtics per participar de manera respectuosa i compromesa en activitats comunitàries que promoguin la convivència, la cohesió social i l’equitat.* | **X** |
| **Competència específica 6.** *Interpretar els processos que han conformat les societats actuals en la seva diversitat i riquesa a partir de l’anàlisi de perspectives i mirades diverses per formar-se un criteri propi fonamentat i comprometre’s en la defensa dels drets humans, la llibertat i la igualtat davant les situacions d’injustícia i discriminació.* | **X** |
| **Competència específica 7.** *Identificar els fonaments que sostenen les identitats personals i col·lectives des d’una perspectiva intercultural, respectant els sentiments de pertinença, i valorar les diverses manifestacions culturals i artístiques i el patrimoni material i immaterial per contribuir a la cohesió social i als valors que emanen d’una ciutadania europea responsable i solidària.* |  |
| **Competència específica 8.** *Analitzar les formes de vida i els fets i fenòmens socials, passats i presents, des de la perspectiva de gènere, i comprometre’s en la igualtat d’oportunitats, la participació efectiva i la responsabilitat compartida de totes les persones en la societat i l’entorn, superar estereotips i rebutjar qualsevol forma de discriminació i violència.* | **X** |
| **Competència específica 9.** *Valorar críticament les dinàmiques d’interdependència entre diferents factors dins un món globalitzat i les desigualtats i conflictes que es generen, i relacionar les problemàtiques locals i globals per proposar alternatives basades en la cultura de la pau i adquirir compromisos que permetin la consecució d’un món més solidari i sostenible.el repertori comunicatiu i millorar les destreses tant de producció oral i escrita com de recepció crítica* | **X** |

|  | **INSTRUMENTS D’AVALUACIÓ** |  | **PONDERACIONS** |
| --- | --- | --- | --- |
| **COMPETÈNCIES específiques de matèria treballades aquest curs/nivell: 1,2,3,5,6,8,9** | **Proves escrites (dues per avaluació, que fan mitjana).****Treballs**Primera avaluació: s’avaluarà la llibreta de l’alumnat, ja que començarem el curs fomentant l’hàbit de treball diari de l’alumnat. Segona avaluació i tercera avaluació: es farà algun dels següents treballs: exposició oral per parelles, petita prova sobre una novel·la històrica, comentari d’una pel·lícula o treball de comentari i interpretació de gràfics, imatges o textos històrics d’un tema treballat a classe.  |  | **70%****20%** |
| **COMPETÈNCIES comunes a totes les matèries:*** *Respecte envers el professor/a, els companys, si mateix i el seu entorn i compliment de les normes de convivència i dels deures dels alumnes contemplats en les Normes de Funcionament del Centre*
* *Esperit de superació, esforç i treball demostrat diàriament tant a casa com a l’aula*
 | - Observació de l’actitud i treball de l’alumne (realització de les tasques a classe i a casa, participació...).- Bon comportament (dues amonestacions suposaran un 0 en aquest apartat). |  | **10%** |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les dimensions.

**Justificació d’absència el dia d’una prova o examen.**

Si l’alumne no assisteix a classe el dia de la prova o examen, haurà de justificar documentalment la seva absència al professor afectat per tenir dret a fer-lo en un altre moment. Si no ho fa així, la matèria d’examen s’acumularà per la propera prova. En qualsevol cas, el professor/-a comentarà l’absència amb el tutor de l’aula per assegurar-se de que la falta és justificada.

Si hi ha reiteració en la no justificació d’una falta d’assistència el dia de la prova, en cap cas se li farà un altre examen ni de la mateixa matèria ni d’altres i la qualificació serà de 0. Aquesta dada la facilitarà el tutor de l’alumne/a mitjançant un correu electrònic.

Es tindrà en consideració les capacitats i habilitats dels alumnes amb dificultats a l’hora d’avaluar les diferents competències.

**Activitats de recuperació trimestral**

En cas de no superar el trimestre, l’alumne/-a haurà de respondre a unes qüestions bàsiques sobre els continguts no superats de cada avaluació, que ponderarà un 30%, La resta de la nota correspondrà a una prova escrita. La nota màxima obtinguda en la recuperació serà d’un 5.

**Nota final contínua (juny)**

La nota de la final contínua s’obté a partir de les notes obtingudes en els diferents trimestres segons:

*QF = QT1 + QT2 + QT3\**

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

Cal tenir present que els termes emprats als informes d’avaluació per valorar el grau d’assoliment de l’alumne/a són qualitatius. Aquesta valoració, tant numèrica com qualitativa, té sempre un veritable sentit d’avaluació formativa i formadora, i resultarà del valor numèric obtingut segons les indicacions detallades anteriorment i tenint en compte les equivalències numèriques següents:

*AE: assoliment excel·lent (entre 9 i 10)*

*AN: assoliment notable (entre 7 i 8)*

*AS: assoliment satisfactori (entre 5 i 6)*

*NA: no assoliment (menys de 5)*

L’arrodoniment de les notes serà a l’alça a partir de x,50.

**\* És imprescindible aprovar el 3r trimestre** **per poder fer la mitjana de tots els trimestres.**

**RECUPERACIÓ MATÈRIA PENDENT CURSOS ANTERIORS**

-A principi de curs, tot l’alumnat i famílies rebran les instruccions per recuperar la/es matèria/es pendents de cursos anteriors a través d’un document que a la vegada estarà publicat a la pàgina web del centre.

-Una matèria suspesa de cursos anteriors quedarà automàticament aprovada en el cas que l’alumne/a assoleixi l’aprovat de la mateixa matèria però d’un curs superior.

-L'alumnat amb matèries pendents de cursos anteriors que passi a un grup d'adaptació individualitzada serà avaluat segons els criteris específics del nou grup entrant.